अपने अधिकार की करें रक्षा : डॉ. त्रिपुरा
जमशेदपुर| ब्राह्मणयुवा शक्ति संघ की नारी शक्ति प्रकोष्ठ की बैठक गुरुवार को बिष्टुपुर स्थित संघ के कार्यालय में हुई। बैठक में ब्राह्मण समाज का विकास करने और उसे मजबूत बनाने पर चर्चा हुई। नारी शक्ति प्रकोष्ठ की कोल्हान प्रभारी डॉ. त्रिपुरा झा ने कहा कि आज अपने अधिकारों की रक्षा उपेक्षा से उभरने के लिए ब्राह्मण एक मंच पर आएं और एक स्वर में विप्र आंदोलन की मजबूत नींव रखें। मौके पर प्रतिष्ठित अधिवक्ता विनीता मिश्रा, जिला प्रभारी सह लेखिका कल्याणी कबीर, महानगर प्रभारी सह आकाशवाणी की पूर्व वक्ता लेखिका माधुरी मिश्रा, शिक्षिका पुष्पा उपाध्याय, विश्वजीत पांडेय, अप्पू तिवारी, विजय ओझा आदि उपस्थित थे।
hin_Deva hin_Deva